CELEX: 32019D1741
Language: et
Date: 2019-09-23 00:00:00
Title: Komisjoni rakendusotsus (EL) 2019/1741, 23. september 2019, millega kehtestatakse selliste andmete vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu määruse (EÜ) nr 166/2006 (mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ) kohase aruandluse jaoks (teatavaks tehtud numbri C(2019) 6745 all) (EMPs kohaldatav tekst)

21.10.2019   
               
               
                  ET
               
               
                  Euroopa Liidu Teataja
               
               
                  L 267/3
               
            
         KOMISJONI RAKENDUSOTSUS (EL) 2019/1741,
         23. september 2019,
         millega kehtestatakse selliste andmete vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu määruse (EÜ) nr 166/2006 (mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ) kohase aruandluse jaoks
         (teatavaks tehtud numbri C(2019) 6745 all)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. jaanuari 2006. aasta määrust (EÜ) nr 166/2006, mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ, (1) eriti selle artikli 7 lõiget 2,
         ning arvestades järgmist:
         
                     (1)
                  
                  
                     Vastavalt määruse (EÜ) nr 166/2006 (edaspidi „määrus“) artiklile 7 esitavad liikmesriigid komisjonile andmeid suurte tööstusobjektide saasteainete heite ja ülekande kohta. Komisjon koondab need andmed elektroonilisse ja üldsusele kättesaadavasse Euroopa saasteainete heite- ja ülekanderegistrisse (European Pollutant Release and Transfer Register, edaspidi „E-PRTR“), et hõlbustada üldsuse osalemist keskkonnaalaste otsuste tegemisel ja keskkonnareostuse vähendamist.
                  
               
                     (2)
                  
                  
                     Selleks et parandada sidusust Euroopa Parlamendi ja nõukogu direktiivi 2010/75/EL (2) (tööstusheidete kohta) kohase aruandlusega, mille vorm, sagedus ja sisu on kehtestatud komisjoni rakendusotsusega (EL) 2018/1135, (3) muudeti määrust Euroopa Parlamendi ja nõukogu määrusega (EL) 2019/1010 (4) (edaspidi „muudatus“), et anda komisjonile rakendusvolitused määruse alusel kättesaadavaks tehtava teabe kindlaksmääramiseks ning tühistada määruses sätestatud aruandevorm.
                  
               
                     (3)
                  
                  
                     Muudatuses rõhutatakse, et on tähtis võimaldada liidu kodanikele kiiret juurdepääsu keskkonnateabele ning seega peaksid liikmesriigid ja komisjon tegema andmed avalikult kättesaadavaks nii kiiresti kui tehniliselt võimalik. Muudatusega nähti ka ette, et liikmesriigid peaksid esitama aruanded hiljemalt 11 kuud pärast aruandeaasta lõppu, ja seati eesmärk teha teave kättesaadavaks kolme kuu jooksul pärast aasta lõppu, sealhulgas liikudes nimetatud eesmärgi täitmise suunas määruse kohase rakendusakti abil.
                  
               
                     (4)
                  
                  
                     Praegu aruandluseks kasutatavate meetodite ja infotehnoloogialahenduste eesmärk on tagada nii riiklikes saasteainete heite- ja ülekanderegistrites kui ka E-PRTRis sisalduvate andmete kõrge kvaliteet. Eesmärk teha E-PRTRi teave üldsusele varem kättesaadavaks peaks aitama veelgi edendada kvaliteetse teabe esitamist. Kuna nimetatud eesmärgi saavutamine eeldab etapiviisilise lähenemisviisi rakendamist ja hoolikat ettevalmistust, sealhulgas uute aruandlusmeetodite katsetamist ja uute aruandlusvahendite väljatöötamist, eelkõige esitatavate andmete valideerimise ja kvaliteedikontrolli eesmärgil, tuleks aruandluskuupäevad läbi vaadata, võttes arvesse infotehnoloogia arengut, katseprojektide tulemusi ja liikmesriikide parimat tava.
                  
               
                     (5)
                  
                  
                     Käesoleva otsusega ettenähtud meetmed on kooskõlas määruse artikli 19 kohaselt asutatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liikmesriigid esitavad lisa kohase teabe, kasutades selliseks aruandluseks välja töötatavat elektroonilist vormi.
            Lisa kohane teave esitatakse esimest korda aruandeaasta 2019 kohta, kui kõnealuses lisas ei ole ette nähtud teisiti.
            Lisa punktide 1–4 kohane haldusteave esitatakse komisjonile hiljemalt järgmise aruandeaasta 30. septembriks.
            Lisa punktide 5–10 kohane temaatiline teave esitatakse komisjonile hiljemalt järgmise aruandeaasta 30. novembriks.
         
         
            Artikkel 2
            Käesolev otsus vaadatakse läbi hiljemalt 31. detsembriks 2024, et hinnata, kas on võimalik liikuda eesmärgi suunas teha E-PRTRi andmed üldsusele varem kättesaadavaks. Läbivaatamine hõlmab liikmesriikide, komisjoni ja Euroopa Keskkonnaameti vahelist teabevahetust, mille raames käsitletakse liikmesriikide parimat tava ning varasemat aruandlust võimaldavaid olemasolevaid meetodeid ja vahendeid.
            Käesolev otsus on adresseeritud liikmesriikidele.
         
         
            Brüssel, 23. september 2019
            
               
                  Komisjoni nimel
               
               Karmenu VELLA
               
                  komisjoni liige
               
            
         
         
            (1)  ELT L 33, 4.2.2006, lk 1.
         
            (2)  Euroopa Parlamendi ja nõukogu 24. novembri 2010. aasta direktiiv 2010/75/EL tööstusheidete kohta (saastuse kompleksne vältimine ja kontroll) (ELT L 334, 17.12.2010, lk 17).
         
            (3)  Komisjoni 10. augusti 2018. aasta rakendusotsus (EL) 2018/1135, millega kehtestatakse sellise teabe tüüp, vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu direktiivi 2010/75/EL (tööstusheidete kohta) rakendamist käsitleva aruandluse jaoks (ELT L 205, 14.8.2018, lk 40).
         
            (4)  Euroopa Parlamendi ja nõukogu 5. juuni 2019. aasta määrus (EL) 2019/1010, mis käsitleb keskkonnaga seotud õigusaktide alaste aruandluskohustuste ühtlustamist ning millega muudetakse Euroopa Parlamendi ja nõukogu määruseid (EÜ) nr 166/2006 ja (EL) nr 995/2010, Euroopa Parlamendi ja nõukogu direktiive 2002/49/EÜ, 2004/35/EÜ, 2007/2/EÜ, 2009/147/EÜ ja 2010/63/EL, nõukogu määrusi (EÜ) nr 338/97 ja (EÜ) nr 2173/2005 ning nõukogu direktiivi 86/278/EMÜ (ELT L 170, 25.6.2019, lk 115).
      
      
         
            LISA
            
               Selliste andmete vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu määruse (EÜ) nr 166/2006 kohase aruandluse jaoks
            
            
               Märkus
            
            Liikmesriigid võivad märkida, millist teavet nad peavad konfidentsiaalseks, lisades põhjenduse, miks komisjon ei tohiks seda teavet üldsusele kättesaadavaks teha.
            
                        
                           Haldusteave
                        
                     
                  
                        1.
                     
                     
                        
                           Teabe esitaja
                        
                     
                  
                        Tüüp
                     
                     
                        Vorm
                     
                  
                        1.1.
                     
                     
                        Riigikood
                     
                     
                        Selle riigi kood, kus asub objekt, mille kohta teave esitatakse.
                     
                  
                        1.2.
                     
                     
                        Aruandeaasta
                     
                     
                        Kalendriaasta, mille kohta aruanne on koostatud.
                     
                  
                        2.
                     
                     
                        
                           Objekti andmed
                            (1),  (2)
                        
                     
                  
                        Tüüp
                     
                     
                        Vorm
                     
                  
                        2.1.
                     
                     
                        inspireId
                     
                     
                        Objekti kordumatu tunnus, mis vastab Euroopa Parlamendi ja nõukogu direktiivi 2007/2/EÜ  (3) nõuetele.
                     
                  
                        2.2.
                     
                     
                        thematicId (4)
                        
                     
                     
                        Temaatiline objektitunnus.
                     
                  
                        2.3.
                     
                     
                        Heitkogustega kauplemise süsteemi kohane tunnus
                     
                     
                        Täielikult või osaliselt Euroopa Parlamendi ja nõukogu direktiivi 2003/87/EÜ (5) kohaldamisalasse kuuluva käitise puhul kõnealuse direktiivi kohases aruandluses kasutatav tunnus.
                     
                  
                        2.4.
                     
                     
                        Objekti nimi
                     
                     
                        Objekti ametlik nimetus, pärisnimi või üldkasutatav nimi.
                     
                  
                        2.5.
                     
                     
                        Emaettevõtja nimi
                     
                     
                        Emaettevõtja on äriühing, mis omab või kontrollib objekti käitavat ettevõtjat (näiteks on tal rohkem kui 50 % ettevõtja aktsiakapitalist või selle aktsionäride või osanike häälteenamus) – vt Euroopa Parlamendi ja nõukogu direktiiv 2013/34/EL (6).
                     
                  
                        2.6.
                     
                     
                        Aadress
                     
                     
                        Objekti postiaadress: hoone number, tänav, linn, postiindeks, riik.
                     
                  
                        2.7.
                     
                     
                        Geomeetria
                     
                     
                        Laius- ja pikkuskraad (objekti ligikaudse keskme koordinaadid) koordinaatide referentssüsteemi ETRS89 (2D)-EPSG:4258 järgi viie kümnendkoha täpsusega.
                     
                  
                        2.8.
                     
                     
                        Valgalapiirkond
                     
                     
                        Vooluveekogu valgalapiirkonnale antud tunnuskood ja/või nimi.
                     
                  
                        2.9.
                     
                     
                        Funktsioon
                     
                     
                        Tegevusvaldkonnad, millega objekti käitis(t)es tegeletakse. Funktsiooni kirjeldavad objekti iseloomustavad tegevusvaldkonnad, mida väljendatakse NACE-koodiga.
                     
                  
                        2.10.
                     
                     
                        E-PRTRi I lisa kohased tegevused
                     
                     
                        I lisas loetletud tegevused, millega objekti käitis(t)es tegeletakse; märkida peamine tegevus ja kõik muud tegevused.
                     
                  
                        2.11.
                     
                     
                        Käitusseisund
                     
                     
                        Objekti käitusseisund.
                     
                  
                        2.12.
                     
                     
                        Tootmismaht (7),  (8)
                        
                     
                     
                         
                     
                  
                        2.13.
                     
                     
                        Töötundide arv aastas (9)
                        
                     
                     
                        Vabatahtlik.
                     
                  
                        2.14.
                     
                     
                        Töötajate arv (10)
                        
                     
                     
                        Vabatahtlik.
                     
                  
                        2.15.
                     
                     
                        Veebisaidi aadress
                     
                     
                        Objekti või emaettevõtja selle veebisaidi aadress, millelt on leitav objekti või emaettevõtja keskkonnaaruanne või EMASi aruanne.
                     
                  
                        2.16.
                     
                     
                        Märkused
                     
                     
                        Muu asjakohane teave. Vabatahtlik.
                     
                  
                        3.
                     
                     
                        
                           Teave E-PRTRi pädeva asutuse kohta, mille haldusalasse objekt kuulub
                        
                     
                  
                        Tüüp
                     
                     
                        Vorm
                     
                  
                        3.1.
                     
                     
                        Pädeva asutuse nimi
                     
                     
                         
                     
                  
                        3.2.
                     
                     
                        Pädeva asutuse aadress
                     
                     
                        Postiaadress: maja number, tänav, linn, postiindeks, riik.
                     
                  
                        3.3.
                     
                     
                        Pädeva asutuse e-posti aadress
                     
                     
                         
                     
                  
                        3.4.
                     
                     
                        Pädeva asutuse telefoninumber
                     
                     
                         
                     
                  
                        4.
                     
                     
                        
                           Teave olukorras, kus E-PRTRi objekt on toimla
                            (11)
                            või selle osa
                        
                     
                  
                        Tüüp
                     
                     
                        Vorm
                     
                  
                        4.1.
                     
                     
                        inspireId
                     
                     
                        Toimla kordumatu tunnus, mis vastab direktiivi 2007/2/EÜ nõuetele.
                     
                  
                        4.2.
                     
                     
                        thematicId (12)
                        
                     
                     
                        Toimla temaatiline objektitunnus.
                     
                  
                        4.3.
                     
                     
                        Geomeetria
                     
                     
                        Laius- ja pikkuskraad (toimla ligikaudse keskme koordinaadid) koordinaatide referentssüsteemi ETRS89 (2D)-EPSG:4258 järgi viie kümnendkoha täpsusega.
                     
                  
                        4.4.
                     
                     
                        Toimla nimi
                     
                     
                        Toimla ametlik nimetus, pärisnimi või üldkasutatav nimi.
                     
                  
                        
                           B. Temaatiline teave
                        
                     
                  
                        5.
                     
                     
                        
                           Õhkuheite andmed – iga saasteaine kohta, mille kogus ületab määruse (EÜ) nr 166/2006 II lisas sätestatud künnisväärtust
                        
                     
                  
                        Tüüp
                     
                     
                        Vorm
                     
                  
                        5.1.
                     
                     
                        Saasteaine nimetus
                     
                     
                        Vastavalt määruse (EÜ) nr 166/2006 II lisale.
                     
                  
                        5.2.
                     
                     
                        Heite kogumass
                     
                     
                        Objekti kõikidest allikatest pärineva heite kogumass iga saasteaine puhul (kg aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                     
                  
                        5.3.
                     
                     
                        Juhusliku heite kogumass
                     
                     
                        Õnnetustest põhjustatud heite osa heite kogumassist (kg aastas).
                     
                  
                        6.
                     
                     
                        Vetteheite andmed – iga saasteaine kohta, mille kogus ületab määruse (EÜ) nr 166/2006 II lisas sätestatud künnisväärtust
                     
                  
                        Tüüp
                     
                     
                        Vorm
                     
                  
                        6.1.
                     
                     
                        Saasteaine nimetus
                     
                     
                        Vastavalt määruse (EÜ) nr 166/2006 II lisale.
                     
                  
                        6.2.
                     
                     
                        Heite kogumass
                     
                     
                        Objekti kõikidest allikatest pärineva heite kogumass iga saasteaine puhul (kg aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                     
                  
                        6.3.
                     
                     
                        Juhusliku heite kogumass
                     
                     
                        Õnnetustest põhjustatud heite osa heite kogumassist (kg aastas).
                     
                  
                        7.
                     
                     
                        
                           eide maismaale – iga saasteaine kohta, mille kogus ületab määruse (EÜ) nr 166/2006 II lisas sätestatud künnisväärtust
                        
                     
                  
                        Tüüp
                     
                     
                        Vorm
                     
                  
                        7.1.
                     
                     
                        Saasteaine nimetus
                     
                     
                        Vastavalt määruse (EÜ) nr 166/2006 II lisale.
                     
                  
                        7.2.
                     
                     
                        Heite kogumass
                     
                     
                        Objekti kõikidest allikatest pärineva heite kogumass iga saasteaine puhul (kg aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                     
                  
                        7.3.
                     
                     
                        Juhusliku heite kogumass
                     
                     
                        Õnnetustest põhjustatud heite osa heite kogumassist (kg aastas).
                     
                  
                        8.
                     
                     
                        
                           Suunamine reoveepuhastisse väljaspool tegevuskohta – iga saasteaine kohta, mille kogus ületab määruse (EÜ) nr 166/2006 II lisas sätestatud künnisväärtust
                        
                     
                  
                        Tüüp
                     
                     
                        Vorm
                     
                  
                        8.1.
                     
                     
                        Saasteaine nimetus
                     
                     
                        Vastavalt määruse (EÜ) nr 166/2006 II lisale.
                     
                  
                        8.2.
                     
                     
                        äljasuunatud saasteaine kogumass
                     
                     
                        Objektist reoveepuhastisse suunatud iga saasteaine kogumass (kg aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                     
                  
                        9.
                     
                     
                        
                           htlike jäätmete ülekanne väljapoole tegevuskohta – määruse (EÜ) nr 166/2006 artikli 5 lõikes 1 sätestatud künnisväärtuse ületamisel
                        
                     
                  
                        Tüüp
                     
                     
                        Vorm
                     
                  
                        9.1.
                     
                     
                        Riigisiseselt taaskasutamiseks (R)
                     
                     
                        Ülekantud jäätmete kogumass (tonni aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                     
                  
                        9.2.
                     
                     
                        Riigisiseselt kõrvaldamiseks (D)
                     
                     
                        Ülekantud jäätmete kogumass (tonni aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                     
                  
                        9.3.
                     
                     
                        Muusse riiki taaskasutamiseks (R)
                     
                     
                        Ülekantud jäätmete kogumass (tonni aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                        Taaskasutaja nimi ja aadress.
                        Ülekantud jäätmeid vastu võtva tegeliku taaskasutuskoha aadress.
                     
                  
                        9.4.
                     
                     
                        Muusse riiki kõrvaldamiseks (D)
                     
                     
                        Ülekantud jäätmete kogumass (tonni aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                        Kõrvaldaja nimi ja aadress.
                        Ülekantud jäätmeid vastu võtva tegeliku kõrvalduskoha aadress.
                     
                  
                        10.
                     
                     
                        
                           Tavajäätmete ülekanne väljapoole tegevuskohta – määruse (EÜ) nr 166/2006 artikli 5 lõikes 1 sätestatud künnisväärtuse ületamisel
                        
                     
                  
                        Tüüp
                     
                     
                        Vorm
                     
                  
                        10.1.
                     
                     
                        Taaskasutamiseks (R)
                     
                     
                        Ülekantud jäätmete kogumass (tonni aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                     
                  
                        10.2
                     
                     
                        Kõrvaldamiseks (D)
                     
                     
                        Ülekantud jäätmete kogumass (tonni aastas).
                        Kasutatud kvantifitseerimismeetod: mõõdetud (märkida analüüsimeetod); arvutatud (märkida meetod); hinnanguline.
                     
                  
               (1)  Määruse (EÜ) nr 166/2006 kohaldamisalasse kuuluv objekt, mis on komisjoni 21. oktoobri 2013. aasta määruse (EL) nr 1253/2013 (millega muudetakse määrust (EL) nr 1089/2010, millega rakendatakse direktiivi 2007/2/EÜ seoses ruumiandmekogumite ja -teenuste ristkasutatavusega) (ELT L 331, 10.12.2013, lk 1) IV lisa punktis 8.2.1 määratletud kui tootmisrajatis järgmiselt: „Üks (või enam) samas kohas asuv käitis, mida käitab sama füüsiline või juriidiline isik, mis on projekteeritud, ehitatud või paigaldatud konkreetsete tootmis- või tööstuseesmärkide täitmiseks ning mis on varustatud tervikliku taristu, kõigi seadmete ja materjalidega.“
            
               (2)  Kui objekt kuulub ka direktiivi 2010/75/EL kohaldamisalasse, on selle teabe esitamise õiguslik alus rakendusotsus (EL) 2018/1135.
            
               (3)  Euroopa Parlamendi ja nõukogu 14. märtsi 2007. aasta direktiiv 2007/2/EÜ, millega rajatakse Euroopa Ühenduse ruumiandmete infrastruktuur (INSPIRE) (ELT L 108, 25.4.2007, lk 1).
            
               (4)  Sellel väljal on INSPIRE raames vastenduskordaja 0–1 ja seega ei ole selle välja täitmine kohustuslik.
            
               (5)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32).
            
               (6)  Euroopa Parlamendi ja nõukogu 26. juuni 2013. aasta direktiiv 2013/34/EL teatavat liiki ettevõtjate aruandeaasta finantsaruannete, konsolideeritud finantsaruannete ja nendega seotud aruannete kohta ja millega muudetakse Euroopa Parlamendi ja nõukogu direktiivi 2006/43/EÜ ning tunnistatakse kehtetuks nõukogu direktiivid 78/660/EMÜ ja 83/349/EMÜ (ELT L 182, 29.6.2013, lk 19).
            
               (7)  Aruandeaastate 2019 ja 2020 puhul vabatahtlik. Alates aruandeaastast 2021 on teabe esitamine kohustuslik sektorite puhul, kus komisjon on kehtestanud aruandluse ühikud ja parameetrid.
            
               (8)  Üksikuid andmepunkte E-PRTRi kaudu ei avalikustata; seejuures ei piirata siiski keskkonnateabele avalikku juurdepääsu käsitleva ELi õiguse kohaldamist.
            
               (9)  Vt joonealune märkus 7 eespool.
            
               (10)  Vt joonealune märkus 7 eespool.
            
               (11)  Määruse (EÜ) nr 166/2006 kohaldamisalasse kuuluv objekt, mis on määruse (EL) nr 1253/2013 IV lisa punktis 8.2.4 määratletud kui toimla järgmiselt: „Konkreetses geograafilises asukohas olev kogu maa, kus tootmiskäitis oli, on või kuhu seda planeeritakse. Siia kuulub kogu taristu, kõik seadmed ja materjalid.“
            
               (12)  Sellel väljal on INSPIRE raames vastenduskordaja 0–1.